Regina (grupa)
Regina je bosanskohercegovačka muzička grupa. Grupa je oformljena 1990. u Sarajevu, a iste godine je objavila i prvi album pod nazivom "Regina". Autor tekstova i muzike je bio Aleksandar Čović inspirisan grupom U2. Hitovi koji su se izdvojili sa prvog albuma su pjesme "Spavaj", "Ne pitaj me" i " Kao nekada ona". Ubrzo su postali poznati na teritoriju cijele Jugoslavije. Godine 1992. Regina objavljuje drugi album "Ljubav nije za nas". Nakon početka rata u Bosni i Hercegovini grupa se raspada. U periodu između 1992. i 1999. Aleksandar Čović nastavlja rad grupe u Beogradu i izdaje albume "Regina", "Oteto od zaborava", "Godine lete", "Ja nisam kao drugi", "Kad zatvorim oči" i "Devedesete". Godine 2006. Aleksandar Čović obnavlja saradnju sa pjevačem Davorom Ebnerom i objavljuju album "Sve mogu ja". Grupa Regina je izabrana da predstavlja Bosnu i Hercegovinu na Eurosongu 2009. godine sa pjesmom "Bistra voda".